Euroopa Liidu Teataja L 351 , 28/12/2002 Lk 0001 - 0002



Nõukogu määrus (EÜ) nr 2345/2002, 16. detsember 2002, protokolli sõlmimise kohta, millega määratakse kindlaks Euroopa Majandusühenduse ning Angola Vabariigi valitsuse vahelises Angola rannikuvetes kalastamise kokkuleppes sätestatud kalapüügivõimalused ja rahaline toetus ajavahemikuks 3. augustist 2002 kuni 2. augustini 2004 EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37 koos artikli 300 lõikega 2 ja artikli 300 lõike 3 esimese lõigu esimese lausega, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades järgmist: (1) Vastavalt Euroopa Majandusühenduse ja Angola Vabariigi valitsuse vahelisele Angola rannikuvetes kalastamise kokkuleppele [2] on kokkuleppe mõlemad pooled pidanud läbirääkimisi seoses muudatuste või täiendustega, mis kokkuleppes tuleb teha selle juurde kuuluva protokolli kohaldamisaja lõpus. (2) Läbirääkimiste tulemusena parafeeriti 30. juunil 2002. aastal uus protokoll, millega määratakse kindlaks kõnealuses kokkuleppes sätestatud kalapüügivõimalused ja rahaline toetus ajavahemikuks 3. augustist 2002 kuni 2. augustini 2004. (3) Kõnealuse protokolli heakskiitmine on kooskõlas ühenduse huvidega. (4) Kalastamise kokkuleppe kohase tavapärase kalapüügivõimaluste jaotamise alusel tuleks määratleda liikmesriikide kalapüügivõimaluste jaotamise meetod, ON VASTU VÕTNUD KÄESOLEVA MÄÄRUSE: Artikkel 1 Euroopa Ühendus kiidab heaks protokolli, millega määratakse kindlaks Euroopa Majandusühenduse ja Angola Vabariigi valitsuse vahelises Angola rannikuvetes kalastamise kokkuleppes ettenähtud kalapüügivõimalused ja rahaline toetus ajavahemikuks 3. augustist 2002 kuni 2. augustini 2004. Protokolli tekst on lisatud käesolevale määrusele. [3] Artikkel 2 Protokolliga kindlaksmääratud kalapüügivõimalused jaotatakse liikmesriikide vahel järgmiselt: –krevetipüügilaevad: – Hispaania | aasta keskmine: 6550 brt kuus, 22 laeva; | –põhjalähedaste liikide püügiks ettenähtud laevad: – Hispaania | aasta keskmine: 1850 brt kuus; | – Portugal | aasta keskmine: 1100 brt kuus; | – Itaalia | aasta keskmine: 750 brt kuus; | – Kreeka | aasta kesmine: 500 brt kuus; | –tuunikülmutusseinerid: – Prantsusmaa | 6 laeva; | – Hispaania | 9 laeva; | –triivõngejadaga kalalaevad: – Portugal | 4 laeva; | – Hispaania | 14 laeva; | –pelaagiliste liikide püügiks ettenähtud laevad: –Madalmaad ja/või Iirimaa | 2 laeva. | Kui kõnealuste liikmesriikide litsentsitaotlused ei hõlma kõiki protokollis kindlaksmääratud kalapüügivõimalusi, võib komisjon arvesse võtta litsentsitaotlusi teistelt liikmesriikidelt. Artikkel 3 Nõukogu eesistujal on õigus määrata isikud, kes on volitatud ühenduse suhtes siduvale kokkuleppele alla kirjutama. Artikkel 4 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. detsember 2002 Nõukogu nimel eesistuja M. Fischer Boel [1] Arvamus on esitatud 5. detsembril 2002 (Euroopa Ühenduste Teatajas seni avaldamata). [2] EÜT L 341, 3.12.1987, lk 2. [3] EÜT L 351, 28.12.2002, lk 92. --------------------------------------------------